paragraph_text: Kao glavno naoružanje PLZ-45 koristi 155 mm top (dužina cijevi je 45 kalibra) te strojnicu kalibra 12,7 mm. Top je razvijen na temelju topničke tehnologije koja je nabavljena iz Austrije 1980. Samohodno topništvo može prenijeti 30 topničkih granata te 480 metaka za strojnicu. Vozilo koristi laserski daljinomjer a kao dodatna oprema mogu se montirati osam bacača dimnih kutija odnosno po četiri sa svake strane.